यसरी बार डान्सर विदेसिने क्रम बढेपछि बारहरूमा योग्य डान्सरको कमी हुँदै गएको बार सञ्चालकहरू बताउँछन् । अझ, नाइट क्लब, पब र डिस्कोको संख्यामा वृद्धि भएसँगै डान्सबारमा आउने ग्राहक कम हुँदै गएको गुनासो एक डान्सबार सञ्चालकको छ । भन्छन्, “समाजमा डान्सबार आउनु सभ्य मानिँदैन, क्लब जानु निकै सभ्य मानिन्छ । त्यसैले अहिले क्लब तथा लाउन्जहरूले धेरै ग्राहक आकर्षित गरिरहेका छन् ।”
